EkBass/fiwiki-20250220-pages-articles huggingface dataset:
Gallikós

Gallikós (), antiikin Ekhedoros (), on joki, joka virtaa Makedoniassa Pohjois- Kreikassa. Sen pituus on 70 kilometriä. Joki saa alkunsa Kroússia-vuorilta ja se laskee Thermaïkóslahteen lähellä Kalochórin kaupunkia. Gallikós virtaa Keski-Makedonian alueella. Laskiessaan mereen joki muodostaa yhdessä Axiós-, Aliákmonas- ja Loudías-jokien kanssa laajan suistoalueen, joka on suojeltu Axióksen suiston kansallispuistona. Keskiajalla joki tunnettiin myös nimellä Gomaropnikhtes (Gomaropníchtis, Γομαροπνίχτης). Joen varrella sijaitseva Gallikóksen kylä ja Kilkíin kunnan osa Gallikóksen kunnallisyksikkö, entinen itsenäinen kunta, ovat saaneet nimensä joesta. == Lähteet == == Aiheesta muualla == Luokka:Keski-Makedonia Luokka:Kreikan joet Luokka:Kreikan vesistöt Luokka:Välimereen laskevat vesistöt
Kifisós (Attika)

Kifisós (), antiikin Kefissos (), on joki, joka virtaa Ateenan metropolialueella Attikassa Kreikassa. Se saa alkunsa Párnitha- ja Pentéli- vuorten alueelta ja laskee Saroninlahteen kuuluvaan Faleroninlahteen. Kifisós virtaa Ateenan keskustan ja varsinaisen Ateenan kunnan alueen länsipuolelta. Se näkyy Ateenan kaupunkikuvassa nykyisin vain vähän. Joki on suureksi osaksi katettu kulkiessaan tiiviimmän metropolialueen läpi. Sen vesi on suhteellisen saastunutta ja se muistuttaa suurta viemäriä. Kifisós kulkee pitkään valtatien Α1 eli Ateena–Thessaloniki-moottoritien alla. Tämä osuus tunnetaan Kifisoú- valtakatuna. Joen laskupaikka on Moscháton ja Pireuksen Néo Fáliron välillä. Antiikin aikana Kefissoksen sivujokia olivat Ilissos ja Eridanos, jotka kummatkin ovat nykyään lähes olemattomia tai johdettu putkiin maan alle. Ne yhtyivät Kefissokseen Akropoliin länsipuolella. Platonin Akatemia sijaitsi Kefissoksen varrella. Attikassa oli myös toinen Kefissos-niminen joki, joka virtasi Kithaironin vuorelta ja laski mereen Eleusiissa. Kreikkalaisessa mytologiassa nämä joet yhdistettiin joenjumala Kefissokseen. Sama tai saman niminen jumala yhdistettiin myös Boiotian suurempaan Kefissosjokeen. == Lähteet == == Aiheesta muualla == Luokka:Attika Luokka:Kreikan joet *
Kifisós (Boiotia)

Kifisós (), antiikin Kefissos () on joki, joka virtaa Keski-Kreikassa. Sen pituus on 60 kilometriä. Joki saa vetensä Parnassós-, Gkióna- ja Oíti-vuorilta ja virtaa halki Boiotian tasangon. Alun perin joki laski Kopaḯda- eli Kopaisjärveen, joka kuivattiin vuonna 1887. Nykyisin Kifisós laskee keinotekoista uomaa pitkin Ylíki-järveen. Kifisós virtaa Fokiin, Boiotian ja Fthiotiin alueyksiköiden alueella. Joki ohittaa muun muassa Livadeián ja Orchomenóksen kaupungit. Kreikkalaisessa mytologiassa joki yhdistettiin joenjumala Kefissokseen. == Lähteet == == Aiheesta muualla == Luokka:Boiotia Luokka:Kreikan joet
Kládeos

Kládeos () on joki, joka virtaa Eliksessä Peloponnesoksen niemimaalla Kreikassa. Se on Alfeiós-joen sivuhaara. Joki saa alkunsa Lálaksen kylän läheltä ja lähestyy Alfeiósta pohjoisesta kulkien Archaía Olympían kylän itäpuolelta. Joet yhtyvät Olympian lehdon arkeologisen alueen kohdalla, jossa Kládeos kulkee alueen länsipuolelta. Antiikin aikana Kládeoksen reittiä muutettiin vallituksilla Olympian pyhäkköalueen suojaamiseksi tulvilta. Keskiajalla vallitukset murtuivat, ja Olympia peittyi paksujen sedimenttikerrosten alle paljastuakseen arkeologisissa kaivauksissa 1800-luvulla. (Tuoreemman teorian mukaan alue olisi kuitenkin peittynyt ennemmin tsunamien seurauksena.) Kreikkalaisessa mytologiassa joki yhdistettiin joenjumala Kladeokseen. == Lähteet == == Aiheesta muualla == Luokka:Elis Luokka:Kreikan joet Luokka:Alfeióksen vesistö
Ládonas

Ládonas (, ) on joki, joka virtaa Peloponnesoksen niemimaalla Kreikassa. Sen pituus on 70 kilometriä. Joki saa alkunsa Aroánia-vuorilta ja se laskee Alfeiós-jokeen, joka virtaa edelleen Joonianmeressä sijaitsevaan Kyparissiakóslahteen. Ládonas virtaa Akhaian ja Arkadian alueella. Joki on padottu 420 metrin korkeudella merenpinnasta 104 metriä pitkällä padolla, joka valmistui vuonna 1954. Se muodostaa Ládonasin tekojärven. Ládonas ja Alfeiós yhtyvät Gortynían kunnassa lähellä Chanián ja Palaiochórin kyliä. == Lähteet == == Aiheesta muualla == Luokka:Akhaia Luokka:Alfeióksen vesistö Luokka:Arkadia Luokka:Kreikan joet
Mórnos

Mórnos () on joki, joka virtaa Keski-Kreikassa. Sen pituus on 70 kilometriä. Joki saa alkunsa Oíti-vuorelta Mavrolithárin kylän läheltä ja se laskee Korintinlahteen Náfpaktoksen kaupungin kaakkoispuolella. Mórnos virtaa Fokiin alueyksikön ja Aitolia-Akarnanian alueyksikön alueella. Joki on padottu Lidoríkin länsipuolella. Patoallas muodostaa Mórnoksen tekojärven. Pato valmistui vuonna 1979 ja sen tarkoituksena on Ateenan vesihuollon turvaaminen. == Lähteet == == Aiheesta muualla == Luokka:Keski-Kreikka Luokka:Kreikan joet Luokka:Kreikan vesistöt Luokka:Välimereen laskevat vesistöt
Pleístos

Pleístos () on joki, joka virtaa Keski-Kreikassa Fokiin alueyksikön alueella. Se saa alkunsa Parnassós-vuorelta ja laskee Korintinlahteen Kírran (antiikin Kirrha) kylän kohdalla. Pleístos muodostaa laajan laakson, joka avautuu antiikin Delfoin pyhäkköalueen eteläpuolelle. Parnassós-vuori jää sen pohjoispuolelle, kun taas eteläpuolella sijaitsee Kírfi-vuori. Kastalian lähteen vedet virtaavat Pleístokseen. Kreikkalaisessa mytologiassa jokea vastasi joenjumala Pleistos. == Lähteet == == Aiheesta muualla == Luokka:Delfoi Luokka:Fokis Luokka:Kreikan joet *
Vouraïkós

Vouraïkós (), antiikin Buraikos ( tai Bouraikos, ) ja Erasinos (, ), on joki, joka virtaa Akhaiassa Peloponnesoksen niemimaalla Kreikassa. Sen pituus on noin 40 kilometriä. Joki saa alkunsa Aroánia- eli Chelmósvuorilta Priólithoksen kylän läheltä ja laskee Korintinlahteen lähellä Diakoptón kaupunkia. Vouraïkós-joki virtaa Aroánia-vuoren länsipuolelta ja Erýmanthos- vuoren itäpuolelta. Kulkiessaan vuoriston läpi joki muodostaa Vouraïkóksen rotkon. Se sijaitsee Áno ja Káto Zachloroún sekä Kalávrytan välillä.Rotkon sijainti: Rotko kuuluu Chelmóksen–Vouraïkóksen kansallispuistoon. Kreikkalaisessa mytologiassa joki on saanut nimensä Bura (Boura) -nimisestä neidosta, joka asui meren rannalla. Herakles rakastui tähän ja raivasi rotkon päästäkseen rannikolle. == Lähteet == == Aiheesta muualla == Luokka:Akhaia Luokka:Kreikan joet Luokka:Kreikan vesistöt Luokka:Välimereen laskevat vesistöt
Baseballin SM-sarja 2016

Baseballin SM-sarjassa 2016 pelasi vain neljä joukkuetta. Runkosarjassa kullekin joukkueelle kertyi 18 ottelua. Runkosarjan kaksi parasta selvisi suoraan loppuotteluihin. Espoo Expos voitti 14. peräkkäisen mestaruutensa. ==Sarjataulukko== Baseballin SM-sarja Baseballin SM-sarja Baseballin SM-sarja Baseballin SM-sarja Baseballin SM-sarja Baseballin SM-sarja Runkosarja Runkosarja Runkosarja Runkosarja Runkosarja Runkosarja Sija Joukkue Voitot Tappiot Voittosuhde GB 1\. Malmi Bullets 12 6 .667 \-- 2\. Espoo Expos 12 6 .667 \-- 3\. Helsinki Mets 11 7 .611 1 4\. Puumat 1 17 .065 11 ==Loppuottelut== Malmi Bullets – Espoo Expos 28\. elokuuta Ruskeasuo Expos Bullets 12–2 28\. elokuuta Ruskeasuo Bullets Expos 4–13 3\. syyskuuta Lahti Expos Bullets 13–3 Expos mestari voitoin 3–0 ==Lähteet== * Otteluohjelma Luokka:Baseballin SM-sarja Luokka:Vuoden 2016 baseball
Opel Ampera-e

Opel Ampera-e on Opelin vuosina 2016–2019 valmistama sähköautomalli, joka esiteltiin Pariisin autonäyttelyssä syyskuussa 2016. Auton Pohjois-Amerikan markkinoilla myytävä sisarmalli on Chevrolet Bolt. Ampera-e:n myynti lopetettiin sen jälkeen, kun General Motors myi Opelin ranskalaiselle PSA- konsernille. Vuonna 2019 Opel esitteli täyssähköisen version Opel Corsasta, jota voidaan pitää Ampera-e:n seuraajana. Vuoden 2017 Euro NCAP -kolaritestistä Ampera-e sai tulokseksi neljä tähteä viidestä. Ampera-e:n sähkömoottori tuottaa 204 hevosvoiman tehon. Auton kymmenen akkumoduulia on sijoitettu osaksi alustarakenteita. Valmistajan mukaan yksi lataus takaa 400 kilometrin toimintamatkan. == Lähteet == == Aiheesta muualla == Ampera-e Luokka:Sähköautot Luokka:B-segmentin autot Luokka:2010-luvun autot
Toyota Hiace (1967)

Ensimmäisen sukupolven Toyota Hiacea valmistettiin vuosina 1967–1977. == Toyota Hiace 1. sukupolvi (1967–1977) == Vuonna 1972 alkoi japanilaisten voimakas tulo Euroopan pakettiautomarkkinoille: tuolloin esiteltiin ensimmäinen HiAce. Japanilainen pakettiauto oli ulkomitoiltaan tiivis ja Hi- Ace olikin kätevä kaupunkiliikenteessä, vaikka ohjaus olikin muiden pakettiautojen tavoin hidas ja raskas. Ensimmäisen sukupolven Hi-Acen ainoa moottorivaihtoehto oli bensiinikäyttöinen 1,6-litrainen, joka tosin oli tehokkaampi kuin sen ajan pakettiautoissa yleensä. Matkustusmukavuuteen ei ollut kiinnitetty suurta huomiota. Toyotan maahantuoja Korpivaara Oy aloitti Hi-Acen tuonnin Suomeen vuonna 1973. Suomen markkinoilla tämä autouutuus oli moniin kilpailijoihin verrattuna ketterä, helposti kuormattava, suorituskykyinen ja hankintahinnaltaan edullinen. Täydellinen se ei kuitenkaan ollut. Tekniikan Maailma -lehti koeajoi Hi-Acen kesällä 1976 ja lehden testiryhmä piti auton ohjaamoa ahtaana ja keskimmäisen istuimen alle sijoitetun moottorin vuoksi meluisana. Vaikka ohjaamosta oli hyvä näkyvyys, koeajajat kuvailivat kuljettajan istuinta surkeaksi ja ajoasentoa ikäväksi ja puuduttavaksi nököttämiseksi. Myös bensiinin kulutusta pidettiin suurena niin kaupunki- kuin maantieajossakin.Tekniikan Maailma 13/1976, s. 64–75. Tampere: Lehtimiehet Oy. == Lähteet == 2\. https://en.wikipedia.org/wiki/Toyota_HiAce#First_generation_(H10;_1967) Hiace (1967) Luokka:Pakettiautot Luokka:1960-luvun autot Luokka:1970-luvun autot
Toyota Hiace (1982)

Kolmannen sukupolven Toyota Hiacea valmistettiin vuosina 1982–1989. == Toyota Hiace 3. sukupolvi (1982–1989) == Kolmannen sukupolven Hiace oli erittäin suosittu, vaikkei se ollut mukavuudeltaan merkittävästi edellisiä parempi. Alkuperäinen dieselmoottori oli 2,2-litrainen, mutta muutettiin sittemmin 2,4-litraiseksi. Kolmannen sukupolven Hiacessa on kahdenlaisia ajovaloja: vanhemmassa ne olivat pyöreät (1982-1985) ja uudemmassa suorakaiteen muotoiset (1985-1989). Lisäksi tässä mallisukupolvessa Hiace oli ensimmäistä kertaa saatavilla myös nelivetoisena. Tämä oli verrattain suosittu mallivaihtoehto. Nelivetoisessa vaihteenvalitsin oli takavetoisista poiketen lattiassa. Suomessa kolmannen sukupolven Hiace – ylivoimaisesti eniten dieselmoottorilla varustettuna – saavutti hyvän maineen kestävänä, luotettavana ja pieniruokaisena työjuhtana ja oli koko elinkaarensa ajan Suomen eniten myyty pakettiauto. Auton mainoslauseena olikin "Toyotalla Suomi kuljettaa". Myös pikkubussina se oli yleinen. 1980-luvun loppupuolella markkinoille tullut nelivetoinen versio tuli suosituksi vaikeakulkuisilla työmailla.Kirsti Lehtomäki (toim.): Pakettiraketit: Mobilia-vuosikirja 2016, s. 37. Kangasala: Mobilia-säätiö. == Lähteet == Hiace (1982) Luokka:Pakettiautot Luokka:1980-luvun autot
Milana Vayntrub

Milana Aleksandrovna Vayntrub (/ˈvaɪntruːb/; uzbekiksi Милана Александровна Вайнтруб; s. 8. maaliskuuta 1987) on yhdysvaltalainen näyttelijä, joka on esiintynyt muun muassa sarjoissa Other Space ja This Is Us. Hänet tunnetaan myös roolistaan Lily Adamsina teleoperaattori AT&T;:n televisiomainoksissa. Vayntrub syntyi Neuvostoliittoon tuolloin kuuluneessa Uzbekistanissa, mutta 1980-luvun lopulla perhe pakeni juutalaisiin kohdistunutta vihanpitoa ensin Eurooppaan ja lopulta Yhdysvaltoihin. Heinäkuussa 2017 Vayntrub valittiin ääninäyttelemään Oravatyttöä Marvelin New Warriors -televisiosarjan pääosassa. ==Lähteet== ==Aiheesta muualla== * Luokka:Yhdysvaltalaiset näyttelijät Luokka:Vuonna 1987 syntyneet Luokka:Elävät henkilöt
Toyota Hiace (1989)

Neljännen sukupolven Toyota Hiacea valmistettiin vuosina 1989–2004. == Toyota Hiace 4. sukupolvi (1989–2004) == Neljännen sukupolven Hiace poikkesi edeltäjästään erittäin paljon. Metallipuskurit vaihtuivat muovisiin, valojen ympärille tuli suojakopat. Moottori saatiin siinä esiin nostamalla kuljettajan ja keskimatkustajan penkit ylös, kun vanhemmassa nostettiin matkustajien penkit. Vaihdekeppi siirtyi kaikissa malleissa rattiakselista lattialle. Tämän mallisukupolven loppupäässä Toyota esitteli Clean Diesel -moottorit, joissa oli panostettu pienempiin päästöihin. Hiace (1989) Luokka:Pakettiautot Luokka:1980-luvun autot Luokka:1990-luvun autot Luokka:2000-vuosikymmenen autot
Ngarin prefektuuri

Ngarin prefektuuri (, Ngari Sakü; ) on prefektuuri Kiinan Tiibetin autonomisella alueella. Prefektuurin pinta-ala on 304 683 neliökilometriä ja väkiluku 95 465 (vuonna 2010). Prefektuurin päähallintopaikka sijaitsee Garin piirikunnassa, jonka keskusta sijaitsee linnuntietä noin 1100 kilometriä autonomisen alueen pääkaupunki Lhasasta luoteeseen. == Hallinnollinen jako == Piirikuntatasolla prefektuuri jakautuu seitsemään piirikuntaan. Ngarin prefektuurin hallinnollinen jako piirikuntatasolla # Nimi Tiibetin kieli Tiibetin pinyin Kiinan merkit Pinyin Piirikunnat 1 Gar སྒར་རྫོང་། Gar Zong 噶尔县 Gā'ěr Xiàn 2 Burang སྤུ་ཧྲེང་རྫོང་། Burang Zong 普兰县 Pǔlán Xiàn 3 Zanda རྩ་མདའ་རྫོང་། Zanda Zong 札达县 Zhādá Xiàn 4 Rutog རུ་ཐོག་རྫོང་། Rutog Zong 日土县 Rìtǔ Xiàn 5 Gê’gyai དགེ་རྒྱས་རྫོང་། Gê'gyai Zong 革吉县 Géjí Xiàn 6 Gêrzê སྒེར་རྩེ་རྫོང་། Gêrzê Zong 改则县 Gǎizé Xiàn 7 Coqên མཚོ་ཆེན་རྫོང་། Coqên Zong 措勤县 Cuòqín Xiàn == Galleria == Kuva:Mount Kailash - reurinkjan.jpg | Kailasvuori. Kuva:MNga´-ris (Tibet) Nomadenzelte Dieter Schuh.JPG | Lammaslaumaa lähellä Kailasvuorta. Kuva:Tsaparang-ruins of ancient capital of Guge Kingdom 03.JPG | Muinaisen Gugen kuningaskunnan pääkaupunki Tsaparangin rauniot. Kuva:Gurla Mandata.jpg | Gurla Mandhata -huippu Burangin piirikunnassa. == Lähteet == == Aiheesta muualla == * Ngari (Ali) Travel Guide (travelchinaguide.com) Luokka:Tiibetin prefektuurit
Kansalliskauppa

Kansalliskauppa oli Kuopiossa 111 vuotta toiminut vähittäiskauppaketju. Sen perustivat kuopiolaiset suutarit vuonna 1890, ja se yhdistettiin Oy Hallmaniin vuonna 2001.Kansalliskauppa Osakeyhtiö, Osakekirja.fi. Viitattu 14.9.2016. Suutarien perustama kauppa yhtiöitettiin 1897 Kansallis Kauppa-Osakeyhtiöksi. Se kuului Tukon vähittäiskauppaleiriin 1960-luvun lopulle asti, jolloin se vaihtoi Keskoon. Vuonna 1975 Kuopion keskustassa avattu K-Market teki Kansalliskaupasta Kuopion suurimman päivittäistavarakaupan. 1980-luvulla Kansalliskauppa panosti hotelli- ja ravintolatoimintaan niin, että vuonna 1988 siitä kertyi jo 40 prosenttia yrityksen myynnistä. Yrityksen hotelleja oli muun muassa Atlas, ravintoloita taas Antura ja Club 007.Schecter, Helka: Arkistokuva: Kuopion Kansalliskauppa, Savon Sanomat 8.5.2016. Viitattu 14.9.2016. Kansalliskaupan pitkäaikaisena toimitusjohtana tuli tunnetuksi ekonomi Jorma Turunen, joka johti yritystä Armas af Hällströmin jälkeen 1967–1988 ja sai kauppaneuvoksen arvon 1978. Turunen panosti päivittäistavaroihin, hotelleihin ja ravintoloihin, vaihtoi Tukosta Keskoon ja karsi Kansalliskaupan toiminnasta muun muassa pukimon, leipomon, huonekalumyynnin sekä urheilu- ja koneosastot. Kansalliskaupan kunniaksi pystytettiin Kuopion kaupungintalon viereen vuonna 1990 Väinö Lätin tekemä suutariaiheinen pronssiveistos Korkoa korolle.Julkista taidetta Kuopiossa, Kuopion taidemuseo. Viitattu 15.9.2016. ==Lähteet== ==Aiheesta muualla== *Hietakari, Eero - Väinämö, Aarne: Kansalliskaupan vuosisata 1890–1990. 1990. * Kansalliskauppa Oy Pörssitiedon netissä Luokka:Entiset suomalaiset kauppaketjut Luokka:Kuopion historia
Toyota Hiace (1977)

Toisen sukupolven Toyota Hiacea valmistettiin vuosina 1977–1985. Toisen sukupolven Toyota Hiacella oli ensimmäisen sukupolven Toyota Hiacea pidempi ohjaamo. Sille oli saatavilla sekä 1,6- että 2,0-litrainen moottori. Toisen sukupolven Toyota Hiacen kuorma-autoversion valmistusta jatkettiin vielä vuosia sen jälkeen, kun kolmannen sukupolven Toyota Hiace tuli myyntiin vuonna 1982. Uusitussa Hiacessa oli paneuduttu niihin ongelmiin, jotka olivat vaivanneet ensimmäistä versiota. Kuljettajan istuimen säätömahdollisuuksia monipuolistettiin ja ohjaamon äänieristystä parannettiin. Auton ulkomittoja kasvattamatta tavaratilan tilavuutta saatiin lyhyessä mallissa lisätyksi 4,6 kuutiometristä 5,5 kuutiometriin. Bensiinimoottorien rinnalle tuli valinnaiseksi 2,2-litrainen Toyotan oma dieselmoottori.Kirsti Lehtomäki (toim.): Pakettiraketit: Mobilia-vuosikirja 2016, s. 37. Kangasala: Mobilia- säätiö. ==Lähteet== Hiace (1977) Luokka:Pakettiautot Luokka:1970-luvun autot Luokka:1980-luvun autot
Baseballin Euroopan-mestaruuskilpailujen C-sarja 2016

Baseballin C-sarjan EM-karsinnat pelattiin 25.-30. heinäkuuta 2016 Ljubljanassa, Sloveniassa ja Miejska Gorkassa, Puolassa. Ryhmien voittajat Serbia ja Puola nousivat karsintojen B-sarjaan kesäksi 2017. == Slovenian lohko == A-lohko: joukkue Ot. V H AVG 4 3 1 .750 11-8 11-3 - 5-0 4 2 2 .500 - 9-6 21-3 - 4 2 2 .500 - - 15-4 2-1 4 2 2 .500 13-10 - - 10-3 Suomi 4 1 3 .250 - 14-4 - - Loppuottelu: Slovenia - Serbia 2–6 == Puolan lohko == joukkue Ot. V H AVG 4 4 0 1.000 6-5 18-0 13-0 12-7 4 2 2 .500 - 10-9 7-4 - 4 2 2 .500 - - 3-2 7-4 4 1 3 .250 - - - 5-4 4 1 3 .250 - 9-6 - - Loppuottelu: Puola - Romania 7–1 ==Lähteet== * Slovenian lohkon ottelut * Puolan lohkon ottelut * Suomen Baseball ja Softball liiton uutinen Suomen päätöspelistä C-2016 Luokka:Vuoden 2016 baseball Luokka:Slovenian urheilutapahtumat Luokka:Puolan urheilu Luokka:Ljubljanan urheilu Luokka:Ison-Puolan voivodikunta
WWE ’13

WWE ’13 on vuonna 2012 julkaistu showpainiaiheinen videopeli. Pelin kehitti Yuke’s ja julkaisi THQ. Se julkaistiin kahdelle pelialustalle, PlayStation 3:lle ja Xbox 360:lle. Pelin kansikuvaksi valittiin CM Punk. Peli on jatkoa WWE ’12:lle ja samalla viimeinen THQ:n julkaisema WWE-videopeli, kun yhtiö meni konkurssiin tammikuussa 2013.WWE VIDEO GAME LICENSE TO BE ACQUIRED BY TAKE TWO IGN 23.1.2013 Viitattu 15.9.2016 ==Painijat== Mukana on yli 90 showpainijaa, joista osa on menneiden vuosien painijoita erityisesti Attitude Era:lta. ===Raw=== * Antonio CesaroDLC * Brock Lesnar * Brodus Clay * Chris Jericho * CM Punk * David Otunga * Dolph Ziggler * Drew McIntyreDLC * Epico * Jack Swagger * John Cena * John Cena ’04 * John Laurinaitis * Kofi Kingston * The Miz * Primo * Rey Mysterio * The Rock * R-Truth * Santino Marella * Triple H * Zack Ryder ===Smackdown=== * Alberto Del Rio * Big Show * Booker-T * Christian * Cody Rhodes * Damien SandowDLC * Daniel Bryan * The Great Khali * Heath Slater * Hunico * Jinder Mahal * Justin Gabriel * Kane * Mark Henry * Randy Orton * Sheamus * Sin Cara * Ted DiBiase * The Undertaker * Wade Barrett * Yoshi TatsuDLC ===Attitude Era=== * Animal * Big Boss Man * Billy Gunn * Bradshaw * Bret Hart * British Bulldog * Cactus Jack * Chainsaw CharlieDLC * Chris Jericho ’99 * Christian ’99 * Diamond Dallas PageDLC * Dude Love * Eddie Guerrero * Edge ’99 * Faarooq * GangrelDLC * GoldustDLC * Grand Master SexayDLC * Hawk * Hunter Hearst Helmsley * Kane ’97–99 * Ken Shamrock * Mankind * Mark Henry ’98 * Mike TysonDLC * Val VeniceDLC * Vince McMahon * Paul Wight * RikishiDLC * Road Dogg * Scotty 2 HottyDLC * Shane McMahon * Shawn Michaels * Stone Cold Steve Austin * The Godfather * The Rock ’98–99 * The Undertaker ’97–98 * Triple H ’99 * Vader * X-Pac ===Diivat=== * AJ LeeDLC * Alicia Fox * Beth Phoenix * Brie Bella * Eve Torres * Kelly Kelly * Kharma * LaylaDLC * Lita * Lita ’00 * NatalyaDLC * Nikki Bella * Stephanie McMahon * Trish Stratus ===Legendat=== * Edge * JBL * Kevin Nash *DLC ladattava lisäosa. ==Arvostelu== WWE ’13 sai pääosin positiivista palautetta. Metacritic antoi keskiarvoksi useiden arvosteluiden perusteella 78/100. IGN antoi arvosanaksi 8,4/10 kehuen Attitude Era -tilaa, mutta kritisoi kommentaattoreita, jotka olivat huonoja eläytymään rooleihinsa kuulostaessa siltä, kuin he lukisivat repliikkinsä suoraan paperilta. Myös uudet kamerakulmat ja yleisön ääninäytteet saivat IGN:ltä kritiikkiä.WWE 13 review IGN 29.10.2012 Viitattu 15.9.2016 WWE ’13 huomioitiin Spike Video Game -ehdokkuudella 2012, parhaana urheilupelinä. ==Lähteet== Luokka:WWE 2K Luokka:Vuoden 2012 videopelit Luokka:PlayStation 3 -pelit Luokka:Xbox 360 -pelit
Yashiro (1944)

Yashiro () oli keisarillisen Japanin laivaston Mikura-luokan saattaja toisessa maailmansodassa. == Valmistus == Alus tilattiin vuoden 1942 hankinnoissa Hitachi Zōsenin Sakurajiman telakalta, missä köli laskettiin 18. marraskuuta 1943. Alus laskettiin vesille 16. helmikuuta 1944 ja otettiin palvelukseen 10. toukokuuta. == Palvelus == Alus poistettiin alusluettelosta 30. marraskuuta 1945 ja aloitti kotiutettavien joukkojen kuljetukset Japaniin 1. joulukuuta. Alus luovutettiin 29. elokuuta 1947 Kiinalle, joka poisti sen alusluettelosta 1963. == Lähteet == * * === Viitteet === Luokka:Mikura-luokan saattajat
Mikura (1943)

Mikura () oli keisarillisen Japanin laivaston Mikura-luokan saattaja toisessa maailmansodassa. == Valmistus == Alus tilattiin vuoden 1942 hankinnoissa Nihon Kōkanin Tsurumin telakalta, missä köli laskettiin 1. lokakuuta 1942. Alus laskettiin vesille 16. heinäkuuta 1943 ja otettiin palvelukseen 31. lokakuuta. == Palvelus == Alus katosi merellä 28. maaliskuuta 1945 ja poistettiin alusluettelosta 25. toukokuuta. == Lähteet == * * === Viitteet === Luokka:Mikura-luokan saattajat
Miyake (1943)

Miyake () oli keisarillisen Japanin laivaston Mikura-luokan saattaja toisessa maailmansodassa. == Valmistus == Alus tilattiin vuoden 1942 hankinnoissa Nihon Kōkanin Tsurumin telakalta, missä köli laskettiin 12. helmikuuta 1943. Alus laskettiin vesille 30. elokuuta ja otettiin palvelukseen 30. marraskuuta. == Palvelus == Alus poistettiin alusluettelosta 30. marraskuuta 1945 ja aloitti kotiutuvien joukkojen kuljetukset Japaniin 1. joulukuuta. Aluksen romutus saatiin päätökseen 2. heinäkuuta 1948. == Lähteet == * * === Viitteet === Luokka:Mikura-luokan saattajat
Kurahashi (1943)

Kurahashi () oli keisarillisen Japanin laivaston Mikura-luokan saattaja toisessa maailmansodassa. == Valmistus == Alus tilattiin vuoden 1942 hankinnoissa Nihon Kōkanin Tsurumin telakalta, missä köli laskettiin 1. kesäkuuta 1943. Alus laskettiin vesille 15. lokakuuta ja otettiin palvelukseen 19. helmikuuta 1944. == Palvelus == Alus poistettiin alusluettelosta 30. marraskuuta 1945. Se aloitti kotiutuvien joukkojen kuljetukset Japaniin 1. joulukuuta. Alus luovutettiin Britannialle 14. syyskuuta 1947 Britannialle, joka siirsi sen romutettavaksi. Romutus saatiin päätökseen 15. tammikuuta 1948. == Lähteet == * * === Viitteet === Luokka:Mikura-luokan saattajat
Eugene Melnyk

Eugene Melnyk (27. toukokuuta 1959 – 28. maaliskuuta 2022https://www.tsn.ca/longtime-senators-owner-eugene-melnyk-passes-away-at- age-62-1.1777878) oli ukrainalaiskanadalainen liikemies, miljardööri ja NHL- jääkiekkojoukkue Ottawa Senatorsin omistaja. Melnykin omaisuus on peräisin kanadalaisesta lääkeyhtiö Biovailista, jonka Melnyk perusti ja jonka toimitusjohtajana ja hallituksen puheenjohtajana hän toimi. Melnykin johdolla Biovail kasvoi miljardiluokan yritykseksi. Melnyk perusti uuden lääkeyhtiön Trimel Pharmaceuticals vuonna 2008. Melnyk asui vuodesta 1991 Barbadoksella. Melnyk oli yksi Kanadan sekä myös Barbadoksen rikkaimmista henkilöistä. ==Lähteet== Luokka:Kanadanukrainalaiset henkilöt Luokka:Kanadalaiset liikemiehet Luokka:Vuonna 1959 syntyneet Luokka:Vuonna 2022 kuolleet
Nomi (1943)

Nomi () oli keisarillisen Japanin laivaston Mikura-luokan saattaja toisessa maailmansodassa. == Valmistus == Alus tilattiin vuoden 1942 hankinnoissa Nihon Kōkanin Tsurumin telakalta, missä köli laskettiin 10. elokuuta 1943. Alus laskettiin vesille 3. joulukuuta ja otettiin palvelukseen 28. helmikuuta 1944. == Palvelus == Alus upposi 14. huhtikuuta 1945 torpedoituna Chejun luoteispuolella ja poistettiin alusluettelosta 25. toukokuuta. == Lähteet == * * === Viitteet === Luokka:Mikura-luokan saattajat
Chiburi (1943)

Chiburi () oli keisarillisen Japanin laivaston Mikura-luokan saattaja toisessa maailmansodassa. == Valmistus == Alus tilattiin vuoden hankinnoissa Nihon Kōkanin Tsurumin telakalta, missä köli laskettiin 20. heinäkuuta 1943. Alus laskettiin vesille 30. marraskuuta ja otettiin palvelukseen 13. toukokuuta 1944. == Palvelus == Alus upposi 12. tammikuuta 1945 ilmahyökkäyksessä Saigonissa ja poistettiin alusluettelosta 10. maaliskuuta. == Lähteet == * * === Viitteet === Luokka:Mikura-luokan saattajat
Kusagaki (1944)

Kusagaki () oli keisarillisen Japanin laivaston Mikura-luokan saattaja toisessa maailmansodassa. == Valmistus == Alus tilattiin vuoden 1942 hankinnoissa Nihon Kōkanin Tsurumin telakalta, missä köli laskettiin 7. syyskuuta 1943. Alus laskettiin vesille 22. tammikuuta 1944 ja otettiin palvelukseen 31. toukokuuta. == Palvelus == Alus upposi 7. elokuuta 1944 torpedoituna Manilan länsipuolella ja poistettiin alusluettelosta 10. lokakuuta. == Lähteet == * * === Viitteet === Luokka:Mikura-luokan saattajat
Iskelmä-Suomi

Iskelmä-Suomi on vuonna 2013 Yle Teema-kanavalla esitetty 10-osainen dokumenttisarja, joka kertoo suomalaisesta iskelmämusiikista ja sen historiasta. Sarjan käsikirjoittaja Pekka Laine toimii myös sarjan kertojana ja haastattelijana. Haastateltavina on kymmeniä suomalaisartisteja, säveltäjiä, sanoittajia, tuottajia ja muita alan vaikuttajia. Iskelmä-Suomen ohjaaja Antti Leino palkittiin Kultainen Venla -gaalassa 2013 parhaan ohjaajan palkinnolla ja Pekka Laine vuoden 2013 Muusikkojen liiton tunnustuspalkinnolla. Ohjelmasarja palkittiin Tv-maailma-lehden Vuoden valopilkku -palkinnolla ja työryhmä Musiikintekijöiden Prix Elvis -kunniamaininnalla. Iskelmä-Suomi sai kunniamaininnan myös Musiikki & Median Industry Awards -gaalassa. Dokumenttisarjan pohjalta on tehty myös laaja kirja- ja levypaketti, jonka ovat koonneet Ylen musiikkitoimittajat Pekka Laine ja Jukka Haarma. Siihen kuuluu kirja ja 14 cd-levyä, joille on koottu noin 300 iskelmää eri aikakausilta. Hanke herätti keskustelua sopimus- ja tekijänoikeuskysymyksistä, sillä tv-sarjassa esiintyneet artistit eivät tienneet kirja- ja levyprojektista. == Jaksot == Jakso Nimi Ensiesitys 1\. Kohtalon tähdet 4. helmikuuta 2013 2\. Kuningattaret 11. helmikuuta 2013 3\. Syvä kuin meri 18. helmikuuta 2013 4\. Kaupungin valot 25. helmikuuta 2013 5\. Yes Sir, alkaa polttaa 4. maaliskuuta 2013 6\. Sininen ja valkoinen 11. maaliskuuta 2013 7\. Show must go on 18. maaliskuuta 2013 8\. Mä joka päivä töitä teen 25. maaliskuuta 2013 9\. Elämän valttikortit 1. huhtikuuta 2013 10\. Perutaan häät 8. huhtikuuta 2013 == Lähteet == Luokka:2010-luvun suomalaiset dokumenttiohjelmat Luokka:Yle Teeman televisio-ohjelmat
Luciano Castellini

Luciano Castellini (s. 12. joulukuuta 1945 Milano, Italia) on italialainen entinen jalkapalloilija. Pelipaikaltaan hän oli maalivahti.Luciano Castellini National Football Teams -sivustolla Castellini on työskennellyt myös jalkapallovalmentajana. Castellini aloitti peliuransa miesten tasolla Monzassa, jossa hän vuosina 1965–1970 pelasi 59 ottelua Serie B:ssä ja yhden Serie C:ssä. Vuosina 1970–1985 Castellini pelasi Serie A:ssa, yhteensä 15 peräkkäisen kauden ajan. Hän edusti pääsarjatasolla Torinoa vuosina 1970–1978 pelaten 201 ottelua ja Napolia vuosina 1978–1985 pelaten 202 ottelua. Castellini voitti Torinossa Italian-mestaruuden kaudella 1975–1976 ja Italian cupin kaudella 1970–1971. Italian maajoukkueessa Castellini pelasi yhden ottelun vuonna 1977. Hän oli mukana joukkueessa MM-kilpailuissa 1974. Castellini toimi Internazionalen päävalmentajana vuonna 1997 ja vuonna 1999. == Lähteet == Luokka:Italialaiset jalkapallomaalivahdit Luokka:Italialaiset jalkapallovalmentajat Luokka:Vuonna 1945 syntyneet Luokka:Elävät henkilöt
Kultadinaari

Kultadinaari (arab.دينار ذهبي) oli islamilaisen maailman käytössä ollut keskiaikainen kultaraha. Kultarahan ensimmäisen version otti käyttöön kalifi Abd al-Malik ibn Marwan vuonna 696. Yhden dinaarin paino oli 4,25 grammaa. Luokka:Aasian rahayksiköt Luokka:Arabimaailma Luokka:Euroopan rahayksiköt Luokka:Historialliset rahayksiköt
Amami (1944)

Amami () oli keisarillisen Japanin laivaston Ukuru-luokan saattaja toisessa maailmansodassa. == Valmistus == Alus tilattiin vuoden 1942 hankinnoissa Nihon Kōkanilta Tsurumista, missä köli laskettiin 14. helmikuuta 1944. Se laskettiin vesille 13. marraskuuta ja otettiin palvelukseen 8. huhtikuuta 1945. == Palvelus == Alus poistettiin alusluettelosta 5. lokakuuta 1945. Se aloitti 1. joulukuuta kotiutettavien sotilaiden kuljettamisen Japaniin. Alus luovutettiin 10. syyskuuta 1947 sotakorvauksena Britannialle. Romutus saatiin päätökseen 20. joulukuuta. == Lähteet == * === Viitteet === Luokka:Ukuru-luokan saattajat
Hiburi (1944)

Hiburi () oli keisarillisen Japanin laivaston Ukuru-luokan saattaja toisessa maailmansodassa. == Valmistus == Alus tilattiin vuoden 1942 hankinnoissa Hitachi Zōsenilta Sakurajimasta, missä köli laskettiin 3. tammikuuta 1944. Se laskettiin vesille 10. huhtikuuta ja otettiin palvelukseen 27. kesäkuuta. == Palvelus == Alus upposi 22. elokuuta 1944 torpedoituna Manilanlahden edustalla ja poistettiin alusluettelosta 10. lokakuuta. == Lähteet == * === Viitteet === Luokka:Ukuru-luokan saattajat
Shōnan (1944)

Shōnan () oli keisarillisen Japanin laivaston Ukuru-luokan saattaja toisessa maailmansodassa. == Valmistus == Alus tilattiin vuoden 1942 hankinnoissa Hitachi Zōsenilta Sakurajimasta, missä köli laskettiin 23. helmikuuta 1944. Alus laskettiin vesille 19. toukokuuta ja otettiin palvelukseen 13. heinäkuuta. == Palvelus == Alus upposi 25. helmikuuta 1945 torpedoituna Hainanin eteläpuolella ja poistettiin alusluettelosta 10. huhtikuuta. == Lähteet == * === Viitteet === Luokka:Ukuru-luokan saattajat
Cheltenham Town FC

Cheltenham Town Football Club on vuonna 1887 perustettu jalkapalloseura Cheltenhamista, Englannista. Seuran edustusjoukkue pelaa Ykkösliigassa. Kotiottelunsa joukkue pelaa Whaddon Roadilla, jonka kapasiteetti on 7 066 katsojaa.Cheltenham Town Soccerway-sivustolla == Pelaajia == * Jack Butland (2011, 2012) * Andy Gray (1989–1990) * Barry Hayles (2008, 2009–2010) * Michael Hector (2013) * Daniel O’Shaughnessy (2016–) == Valmentajia == * Terry Paine (1980) == Lähteet == Luokka:Englantilaiset jalkapalloseurat Luokka:Vuonna 1887 perustetut urheiluseurat
Vinyylisyklohekseenidioksidi

Vinyylisyklohekseenidioksidi (C8H12O2) on epoksideihin kuuluva orgaaninen yhdiste. Yhdistettä voidaan käyttää epoksihartsien valmistamiseen. ==Ominaisuudet== Huoneenlämpötilassa vinyylisyklohekseenidioksidi on väritöntä tai kellertävää nestettä. Yhdiste liukenee hyvin veteen ja useisiin orgaanisiin liuottimiin. Yhdiste muodostaa helposti polymeroitumistuotteita happojen tai emästen vaikutuksesta. Muiden epoksidien tavoin vinyylisyklohekseenidioksidi reagoi nukleofiilisten yhdisteiden kuten alkoholien ja amiinien kanssa. Vinyylisyklohekseenidioksidi ärsyttää ihoa, hengitysteitä ja silmiä aiheuttaen muun muassa kurkkukipua ja yskää. Eläinkokeissa yhdisteen on todettu olevan myrkyllinen munasarjoille. Vinyylisyklohekseenidioksidi saattaa olla karsinogeeninen yhdiste. ==Valmistus ja käyttö== Vinyylisyklohekseenidioksidia voidaan valmistaa hapettamalla 4-vinyylisyklohekseeniä peretikkahapolla. Vinyylisyklohekseenidioksidia käytetään epoksihartsien ja muiden orgaanisten yhdisteiden valmistamiseen. Epoksihartseissa sitä voidaan käyttää joko yksin monomeerina sykloalifaattisten vinyylisyklohekseenidioksidihartsien valmistukseen tai ko- monomeerina yhdessä muiden epoksidien tai dapsonin kanssa. ==Lähteet== Luokka:Epoksidit
Marion (täsmennyssivu)

Marion voi tarkoittaa seuraavia: * Marion, etunimi * Marion, Marion Rung (s. 1945), suomalainen iskelmälaulaja * Marion, sukunimenä: ** Alain Marion (1938–1998), ranskalainen huilisti ** Frances Marion (1888–1973), yhdysvaltalainen elokuvakäsikirjoittaja ** Francis Marion (1732–1795), yhdysvaltalainen kenraali ** Kitty Marion (1871–1944), saksalaissyntyinen näyttelijä, aktivisti ja suffragetti ** Marty Marion (1917–2011), yhdysvaltalainen baseballpelaaja ** Shawn Marion (s. 1978), yhdysvaltalainen koripalloilija * Marion, saari Prinssi Edwardin saarilla Intian valtamerellä * Marion, antiikin aikainen kaupunkivaltio Kyproksessa * Marion, kaupunki Ohiossa, Yhdysvalloissa * Marionin piirikunta, useita piirikuntia Yhdysvalloissa * Marion Power Shovel, maanrakennuskoneita valmistanut yritys.
Daitō (1944)

Daitō () oli keisarillisen Japanin laivaston Ukuru-luokan saattaja toisessa maailmansodassa. == Valmistus == Alus tilattiin vuoden 1942 hankinnoissa Hitachi Zōsenilta Sakurajimasta, missä köli laskettiin 17. huhtikuuta 1944. Alus laskettiin vesille 24. kesäkuuta ja otettiin palvelukseen 7. elokuuta. == Palvelus == Alus upposi 16. marraskuuta 1945 osuttuaan miinaan Tsushimansalmessa ja poistettiin alusluettelosta 20. marraskuuta. == Lähteet == * === Viitteet === Luokka:Ukuru-luokan saattajat
Shinnan (1944)

Shinnan () oli keisarillisen Japanin laivaston Ukuru-luokan saattaja toisessa maailmansodassa. == Valmistus == Alus tilattiin vuoden 1942 hankinnoissa Uraga Dock Companyltä, missä köli laskettiin 24. toukokuuta 1944. Se laskettiin vesille 5. syyskuuta ja otettiin palvelukseen 21. lokakuuta. == Palvelus == Alus poistettiin alusluettelosta 30. marraskuuta 1945. Se aloitti 1. joulukuuta miinanraivaajana. Alus muutettiin 10. heinäkuuta 1946 miinanraivaajien emälaivaksi ja poistettiin alusluettelosta 1. marraskuuta 1947. Alus siirrettiin 26. joulukuuta liikenneministeriölle säähavaintoalukseksi nimellä Shinnanmaru. Alus liitettiin Japanin merivalvontavirastolle 1. tammikuuta 1949 vartiolaivana Tsugaru, joka poistettiin alusluettelosta 3. kesäkuuta 1966. Alus myytiin lokakuussa 1967 öljy-yhtiölle. == Lähteet == * === Viitteet === Luokka:Ukuru-luokan saattajat Luokka:Uraga Dock Company
Plessisville

Plessisville on Centre-du-Québecin (Bois-Francsin) hallinnollisella alueella keskisessä Quebecissä, Kanadassa sijaitseva, samannimisen kirkkopitäjän maantieteellisesti kokonaan ympäröimä kaupunki. Se on l’Érablen aluekunnan hallinnollinen keskus. Kaupungissa asui vuonna 2016 yhteenä 6 551 henkeä. Kaupunki sijaitsee Quebec Route 116 ja 165 ‑teiden varrella, 185 kilometrin päässä Montrealista ja 95 kilometrin päässä Quebecistä. Plessisville tunnetaan lempinimellä ”Maailman vaahterapääkaupunki”; se on isännöinyt vuosittain huhtikuussa järjestettävää Maple Festival (”Vaahterafestivaali”) ‑tapahtumaa vuodesta 1958. Se on Québecin vaahterasiirapin tuottajien osuuskunnan kotipaikka ja Institut québécois de l’érable (Quebecin vaahterainstituutti) ‑järjestöllä on siellä päämajansa.Vaahterasiirapin ja muiden vaahteratuotteiden valmistus on kaupungissa ja sen ympäristössä merkittävä teollisuudenala; jopa l’Érablen aluekunta on saanut siitä nimensä (ranskan kielen sana ”érable” on merkitykseltään ’vaahtera’). Plessisvillen motto on Meliora paramus (”Me järjestämme asiat paremmin”). ==Historia== Seudun ensimmäinen vakinainen asukas oli sinne vuonna 1835 muuttanut Jean-Baptiste Lafond. Aluksi asutus tunnettiin nimellä Somerset; vuonna 1855 kylän viralliseksi nimeksi vahvistettiin Plessisville tuolloin Quebecin 11. piispana toimineen Monseigneur Joseph-Octave Plessis’n kunniaksi. ==Tunnettuja plessisvilleläisiä== * Denis Blondin, antropologi * Pierre Bourque, saksofonisti * William Deslauriers, laulaja * Claude Forand, kirjailija * Pierre-Andre Fournier, katolisen kirkon arkkipiispa * Normand Rousseau, kirjailija * François-Théodore Savoie, liberaalipuolueen kansanedustaja ja ylähuoneen jäsen ==Lähteet== * Kaupungin virallinen sivusto * Quebecin vaahterainstituutti * Vaahterafestivaali Luokka:Québecin kaupungit
Yacine Slatni

Yacine Slatni (s. 3. marraskuuta 1973 Annaba, Algeria) on algerialainen uransa lopettanut jalkapalloilija. Pelipaikaltaan hän oli oikea laitapuolustaja. Slatnin kasvattajaseura on algerialainen USM Annaba. Miesten tasolla Slatni edusti Annabaa Algerian toiseksi korkeimmalla sarjatasolla vuosina 1993–1998. Vuosina 1998–2006 Slatni pelasi Algerian pääsarjassa edustaen MC Algeria, CR Belouizdadia, NA Hussein Deytä ja USM Annabaa. Hän voitti MC Algerissa Algerian-mestaruuden kaudella 1998–1999. Kaudella 2007 Slatni pelasi kaksi ottelua Veikkausliigassa edustaen AC Oulua.Yacine Slatni National Football Teams -sivustolla Slatni pelasi vuosina 1999–2003 Algerian maajoukkueessa 26 ottelua. Hän oli mukana AM-kilpailuissa 2000 ja 2002. == Lähteet == ¹ Tilastot vain kaudelta 2001–2002 Luokka:Algerialaiset jalkapalloilijat Luokka:Vuonna 1973 syntyneet Luokka:Elävät henkilöt
Yaku (1944)

Yaku () oli keisarillisen Japanin laivaston Ukuru-luokan saattaja toisessa maailmansodassa. == Valmistus == Alus tilattiin vuoden 1943 hankinnoissa Uraga Dock Companyltä, missä köli laskettiin 24. toukokuuta 1944. Se laskettiin vesille 5. syyskuuta ja otettiin palvelukseen 23. lokakuuta. == Palvelus == Alus upotettiin 23. helmikuuta 1945 torpedoimalla Ranskan Indokiinan rannikolla ja poistettiin alusluettelosta 10. huhtikuuta. == Lähteet == * === Viitteet === Luokka:Ukuru-luokan saattajat Luokka:Uraga Dock Company
Alvar John Hayes

Alvar John Hayes (9. maaliskuuta tai 5. toukokuuta 1896 Korpilahti – 10. lokakuuta 1955) oli amerikansuomalainen vasemmistoaktivisti ja osuustoimintamies. Hayes syntyi terästyöläisen perheeseen, joka muutti Yhdysvaltoihin pojan ollessa seitsenvuotias. Hän kävi koulunsa Pennsylvanian Monessenissa, opiskeli vuoden Pittsburghin yliopistossa ja valmistui Pennsylvanian normaalikoulusta vuonna 1917. Sen jälkeen Hayes työskenteli opettajana, konepajatyöläisenä ja toimistotyöntekijänä. Hän oli Neuvosto- Karjalan avustuskomitean sihteeri New Yorkissa vuosina 1922–1923 ja sen jälkeen Työmiehen toimittaja viiden vuoden ajan. Vuonna 1928 Hayesista tuli amerikansuomalaisen Keskusosuuskunnan Cooperative Pyramid Builder -lehden toimittaja. Hän toimitti myös sen jatkajaa Cooperative Builderia vuosina 1929–1935. Hayes kuului yhdysvaltalaisten kommunistien Workers Partyyn, sen nuorisojärjestöön ja Suomalaiseen Työväenjärjestöön. Hänet erotettiin puolueesta Keskusosuuskunnan hallinnasta käydyn taistelun aikana. Hayes työskenteli Keskusosuuskunnan neuvontaosaston johtajana vuosina 1935–1938 ja osuuskunnan pääjohtajana vuosina 1938–1948. Hän oli myös National Cooperatives -osuuskunnan toimitusjohtaja vuosina 1945–1949 ja Cooperative League -yhteistyöelimen johtaja vuosina 1943–1946. ==Lähteet== Luokka:Amerikansuomalaiset henkilöt Luokka:Osuustoimintaliikkeen vaikuttajat Luokka:Yhdysvaltalaiset toimittajat Luokka:Vuonna 1896 syntyneet Luokka:Vuonna 1955 kuolleet
Henry Victor Nurmi

Henry Victor Nurmi (29. toukokuuta 1886 Padasjoki – 26. toukokuuta 1938) oli amerikansuomalainen työväenliikkeen aktivisti ja osuustoimintaliikkeen vaikuttaja. Nurmi syntyi vuokraviljelijän perheeseen. Hän kävi kansakoulun lisäksi kauppakoulua ja muutti vuonna 1909 Yhdysvaltoihin, jossa hän opiskeli liiketaloutta Valparaison yliopistossa. Nurmi työskenteli kirjanpitäjänä ja osuustoimintakurssien opettajana ja oli perustamassa amerikansuomalaista Keskusosuuskuntaa. Vuodesta 1921 hän työskenteli Keskusosuuskunnan tilintarkastusosaston johtajana. Hän kehitti ”Nurmen systeeminä” tunnetun osuuskauppojen kirjanpitojärjestelmän, jota sovellettiin laajasti Yhdysvalloissa. Nurmi kuului Suomen sosialidemokraattiseen puolueeseen, vuodesta 1909 lähtien Yhdysvaltain sosialistipuolueeseen ja vuodesta 1921 yhdysvaltalaisten kommunistien Workers Partyyn. Hän työskenteli Keskusosuuskunnan pääjohtajana vuodesta 1931 aina kuolemaansa saakka. Nurmi toimi myös National Cooperatives -osuuskunnan sekä Cooperative League ja Northern States Cooperative League -yhteistyöelinten johtajana. ==Lähteet== Luokka:Amerikansuomalaiset henkilöt Luokka:Osuustoimintaliikkeen vaikuttajat Luokka:Vuonna 1886 syntyneet Luokka:Vuonna 1938 kuolleet
Oikeusteknologia

Oikeusteknologia (engl. Legal technology tai legal tech) viittaa teknologian ja ohjelmistojen soveltamiseen juridisten palvelujen tuottamisessa. Richard Susskind on käsitellyt teoksissaan oikeusteknologian kehityksen vaikutusta juristien ammattikuntaan ja toimialan kehitykseen. ==Esimerkkejä alan yrityksistä== Oikeusteknologia-alan yrityksiä ovat mm. yhdysvaltalaiset LexisNexis, Lex Machina, Ravel Law ja Premonition.ai sekä suomalaiset Legal Tracker ja TrademarkNow. ==Katso myös== * Oikeusinformatiikka ==Lähteet== Luokka:Oikeustiede
Eskel Rönn

Eskel (Eskeli) Otto Rönn (16. helmikuuta 1894 Reposaari – 15. toukokuuta 1931) oli amerikansuomalainen työväenliikkeen aktivisti ja osuustoimintaliikkeen vaikuttaja. Rönnin perhe muutti vuonna 1901 Yhdysvaltoihin, jossa hänen isänsä työskenteli kaivosmiehenä. Rönn kävi koulunsa Michiganin Ishpemingissä, opiskeli vuoden kauppakoulussa ja työskenteli pikakirjoittajana, kunnes hänet erotettiin sosialistina. Vuosina 1914–1917 hän toimi Työmiehen liikkeenjohtajan apulaisena. Vuonna 1918 hän palveli Yhdysvaltojen armeijassa ja työskenteli sen jälkeen pikakirjoittajana, kirjanpitäjänä ja amerikansuomalaisen Keskusosuuskunnan myyntipäällikkönä. Vuodesta 1922 aina kuolemaansa saakka Rönn työskenteli Keskusosuuskunnan pääjohtajana. Vuodesta 1925 hän toimi myös Cooperative League -yhteistyöelimen johtajana. Rönn oli yhdysvaltalaisten kommunistien Workers Partyn jäsen, mutta hänet erotettiin puolueesta sen ”bolševisoinnin” aiheuttamassa hajaannuksessa. Vuonna 1930 Rönn johti Keskusosuuskunnan kommunistien vastaista puolustustaistelua, jonka sanottiin aiheuttaneen hänen ennenaikaisen kuolemansa. ==Lähteet== Luokka:Amerikansuomalaiset henkilöt Luokka:Osuustoimintaliikkeen vaikuttajat Luokka:Vuonna 1894 syntyneet Luokka:Vuonna 1931 kuolleet
Mannerheimin muistolaatta (Kalisz)

Suomen marsalkka, presidentti Carl Gustaf Mannerheimin muistolaatta paljastettiin Kaliszissa, Puolassa 7. kesäkuuta 2014. Muistolaatan paljastivat ministeri Ilkka Suominen ja rouva Riitta Suominen. Muistolaatan yhteydessä sisääntuloaulassa on Mannerheimin tarina ja valokuvia. Laatta sijaitsee Puolan tasavallan toisen presidentin Stanisław Wojciechowskin mukaan nimetyssä Kaliszin valtiollisessa ammattikorkeakoulussa () osoitteessa Nowy Świat 4, Kalisz. Rakennus oli Aleksandran rakuunarykmentin käytössä. Valmistuttuaan Nikolain ratsuväkiopistosta vuonna 1889 kornetti Carl Gustav Emil Mannerheim sai 10. elokuuta 1889 komennuksen Puolan alueella olevaan Kaliszin kaupungissa olevaan 15. Aleksandran rakuunarykmenttiin. Mannerheim toimi eskadroonan nuorimpana upseerina. Joulukuussa 1890 Mannerheim sai virkasiirron Chevalier- kaartin rykmenttiin Pietariin. == Katso myös == *Marsalkka Mannerheimille myönnetyt kunnianosoitukset ==Lähteet== Luokka:Carl Gustaf Emil Mannerheim
Rauli Helminen

Rauli Kalervo Helminen (s. 1933) on suomalainen sotilas. Hänet ylennettiin kenraalimajuriksi 1988. Hän oli ilmatorjunnan tarkastaja 1987–1988, Afganistanissa ja Pakistanissa toimivan Yhdistyneiden kansakuntien tarkkailijajoukon päällikkö 1988–1990 ja pääesikunnan huoltopäällikkö 1990–1993.Facta 2001, Täydennysosa 1990, WSOY 1990, s. 273WSOY Iso Tietosanakirja 3. osa, s. 204, WSOY 1997 Helmisen isä oli kenraaliluutnantti Frans Helminen. == Lähteet == Luokka:Suomalaiset kenraalit Luokka:Vuonna 1933 syntyneet Luokka:Elävät henkilöt
Lain promulgointi

Lain promulgointi tarkoittaa klassisessa valtiosääntökäsitteistössä lain allekirjoittamista valtionpäämiehen toimesta ja ministerivarmennuksin. Suomessa lain promulgointi eli antaminen () viittaa toimenpidesarjaan, jossa tasavallan presidentti vahvistaa sekä allekirjoittaa lain ja ministeri varmentaa asiakirjan. Voimaan tullakseen laki on julkaistava Suomen säädöskokoelmassa. ==Laajempi kuvaus== Valtiosääntöjen historiassa on ollut jaksoja, jolloin valtion päämies, monarkki tai presidentti, on pyrkinyt estämään parlamentin hyväksymän lain voimaantulon puuttumalla johonkin teknisluontoiseen menettelytapavaiheeseen ennen lain tosiasiallista voimaantuloa estääkseen lain toteutumisen. Esimerkkinä tästä oli monarkin pyrkimys mitätöidä parlamentin tahto kieltäytymällä vahvistamasta tai allekirjoittamasta kansanedustuslaitoksen hyväksymää lakia. Parlamentin päätöksen jälkeiset menettelyvaiheet pyrittiin määrittelemään tarkasti, ja samassa yhteydessä säänneltiin se, kuka mistäkin vaiheesta päättää. Tällaisia vaiheita ovat muun muassa suomalaisin termein ”lain antaminen”, joka tarkoitti valtionpäämiehen allekirjoitusta säädökselle, ja ”lain vahvistaminen”, joka tarkoitti valtionpäämiehen nimenomaista päätöstä siitä, että hän hyväksyy parlamenttipäätöksen toteutuksen. Valtionpäämiehelle varattiin usein ns. lainsäädännöllinen veto-oikeus eli valta jättää laki vahvistamatta. Viimeisenä vaiheena lainsäädäntömenettelyssä on ”lain julkaiseminen”. Valtionpäämiehen valta rajattiin tarkoilla säännöksillä lain vahvistamisesta oikeusvaikutuksineen. Tällä varmistettiin muun muassa se, ettei valtionpäämies voinut estää lain tosiasiallisia vaikutuksia esimerkiksi kieltäytymällä allekirjoittamasta lakia tai estämällä sen julkaisemisen. Edellä mainitut termit olivat käytössä jo vuoden 1919 hallitusmuodon aikana, mutta edellisissä kappaleissa kuvattuja tendenssejä ei juuri esiintynyt Suomessa, joskin niiden käyttömahdollisuuksista keskusteltiin valtiosääntöoikeudellisessa kirjallisuudessa relaatiossa valtionpäämiehen tai hallituksen toimivaltaan estää eduskunnan tahallaan säätämän perustuslain vastaisen lain voimaantulo. Lain vahvistusvalta ja mahdollisuus kieltäytyä vahvistamasta lakia oli jo vuoden 1919 hallitusmuodossa (kuten on myös vuoden 2000 perustuslaissa) säännelty tasavallan presidentin valtaoikeus (ns. presidentin lykkäävä veto- oikeus). ==Lähteet== * Luokka:Oikeustiede
Pertti Hietanen

Pertti Johannes Hietanen (24. elokuuta 1937 Uusikirkko Vpl – 25. toukokuuta 2012 Helsinki)Fennica-haku oli suomalainen valokuvaaja. Hänen merkittäviä näyttelyjään ovat olleet Kilometri keskustasta (1972), jossa hän kuvasi alkoholisteja, ja Hiljainen maa (1986), jossa hän kuvasi ihmisen suhdetta maahan.Facta 2001, Täydennysosa 1990, WSOY 1990, s. 277 ==Teokset== * Uusi Valamo, Tito Collianderin kanssa, Weilin + Göös, 1974 ISBN 951-35-1194-4 * Taiteilijoiden rauhanjuna, Matti Rinteen kanssa, Taiteilijoiden rauhajunatoimikunta, 1982 ISBN 951-99407-8-2 == Lähteet == Luokka:Suomalaiset valokuvaajat Luokka:Vuonna 1937 syntyneet Luokka:Vuonna 2012 kuolleet
Arda (joki)

Arda () eli Árdas () on joki, joka virtaa Bulgarian ja Kreikan alueilla. Sen pituus on noin 290 kilometriä. Joki saa alkunsa Rodópivuorilta Smoljanin läheltä Bulgariasta. Se kulkee enimmäkseen Bulgarian alueella. Kreikassa se kulkee halki Évroksen alueyksikön alueen. Joki laskee Évros- eli Maritsa- jokeen Kreikan ja Turkin rajalla. Joessa on useita patoja sähköntuotannon, vesihuollon ja kastelun tarpeisiin. == Lähteet == == Aiheesta muualla == Luokka:Bulgarian joet Luokka:Kreikan joet Luokka:Turkin joet Luokka:Évroksen vesistö
Q Putti 5

Q Putti 5 (engl. Q Pootle 5) on animoitu televisio-ohjelma, joka perustuu Nick Butterworthin kirjoihin. Ohjelmassa päästään tutustumaan Okidoki-nimiseen pieneen tähtien joukosta löytyvään planeettaan, jolla asustaa avaruusolio Q Putti 5 ystävineen. Ohjelmaa esitetään Pikku Kakkosessa kanavalla Yle TV2 torstai-iltapäivisin. Luokka:Brittiläiset animaatiosarjat
Asopós

Asopos (, ) tai Asopós () voi viitata seuraaviin * Asopos, joenjumala kreikkalaisessa mytologiassa * Asopós, joki Boiotiassa Kreikassa, virtaa Kithairónas-vuorelta Eteläiseen Euboianlahteen * Asoṕos, joki Sikyoniassa Peloponnesoksella Kreikassa, laskee Korintinlahteen * Asopós, joki Thessaliassa Kreikassa, virtaa Oítivuorelta Maliakóslahteen * Asopós, kylä ja Monemvasián kunnan kunnallisyksikkö Lakonian alueyksikössä Peloponnesoksen alueella Kreikassa == Lähteet ==
Asopós (Boiotia)

Asopós () on joki, joka virtaa Keski-Kreikassa. Sen pituus on 57 kilometriä. Joki saa alkunsa Kithairónas-vuorelta. Se virtaa Thívan tasangolla ja ohittaa muun muassa Léfktran, Oinófytan, Sykáminon ja Oropóksen. Se laskee Eteläiseen Euboianlahteen Chalkoútsin kaupungin kohdalla. Kreikkalaisessa mytologiassa joki yhdistyi Asopos-nimiseen joenjumalaan Sikyoniassa sijainneen samannimisen joen ohella. == Lähteet == == Aiheesta muualla == Luokka:Boiotia Luokka:Kreikan joet Luokka:Kreikan vesistöt Luokka:Välimereen laskevat vesistöt
Kompsátos

Kompsátos () eli Kouroú (Κουρού, myös Kurú) on joki, joka virtaa Länsi- Traakiassa Kreikassa. Sen pituus on 68 kilometriä. Joki saa alkunsa Läntisiltä Rodópeilta ja se laskee Vistonída-järveen. Polýanthon kylän lähellä joen ylittää 1600- tai 1700-luvulla rakennettu kivinen silta. == Lähteet == == Aiheesta muualla == Luokka:Kreikan joet Luokka:Rodópi (alueyksikkö) Luokka:Xánthi (alueyksikkö)
Kósynthos

Kósynthos (), antiikin Kossinites (, ), on joki, joka virtaa Länsi-Traakiassa Kreikassa. Sen pituus on 55 kilometriä. Joki saa alkunsa Koúla-vuorten Chaïntoú-vuorelta. Se kulkee Xánthin kaupungin läpi ja laskee Vistonída- järveen. == Lähteet == Luokka:Kreikan joet Luokka:Xánthi (alueyksikkö)